als_Latn dik_Latn sag_Latn
Kryeqyteti i Maqedonisë, Shkupi u përfshi sërish nga dhuna këtë mbrëmje. Dhjetëra të rinj maqedonas u përplasën me forcat e rendit në lagjen Gjorçe Petrov, aty ku një ditë më parë, një adoleshent u vra nga një i ri shqiptar. Përleshjet mes policisë dhe protestuesve ndodhën, kur këta të fundit u nisën në drejtim të lagjes së Sarajit. Policia përdori gaz lotsjellës për të shpërndarë turmën, e cila po e sulmonte. Për pasojë, nga të dyja palët, u shënuan disa të plagosur. Ndërsa sipas mediave, mësohet se të paktën 50 persona janë arrestuar. Shkupi përjetoi edhe mbrëmë një natë të trazuar, pas vrasjes. Viktima Angel Petkovski, u vra pranë shtëpisë së tij në lagjen “Gjorce Petrov” ne perëndim të shkupit pasi u përplas me të rin shqiptar, Naser E. Siç është raportuar, ky i fundit ishte futur në shtëpinë e të riut maqedonas dhe tentoi t’i vidhte biçikletën. Në përleshje e sipër agresori nxori thikën dhe e goditi në zemër të riun maqedonas. Si pasojë e plagës së rëndë Petkovski gjeti vdekjen. Pas vrasjes, autori i këtij krimi u vetëdorëzua në polici.Kaq mjaftoi që rrugët e Shkupit të mbusheshin me të rinj, të cilët protestuan në këtë zonë ku banojnë shqiptarë. Ata i vunë flakën disa objekteve dhe bizneseve në pronësi të shqiptareve në dalje të Shkupit.
als_Latn